C 199/6
LT
Europos Sąjungos oficialusis leidinys
2023 6 7
1.
ĮVADAS
1.
2022 m. gruodžio 8 d.
Europos Komisija pateikė Pasiūlymą dėl Tarybos direktyvos (ES), kuria iš dalies keičiama Direktyva 2011/16/EU dėl administracinio bendradarbiavimo apmokestinimo srityje (toliau – Pasiūlymas) (3).
2.
Pasiūlymo tikslai yra (4): — nustatyti nuostatas dėl tam tikro kriptoturto ir elektroninių pinigų duomenų teikimo, išsamaus patikrinimo ir keitimosi informacija; — nustatyti pareigą valstybių narių kompetentingoms institucijoms keistis informacija apie tarpvalstybinius sprendimus dėl mokesčių, susijusius didelės grynosios vertės turto turinčiais fiziniais asmenimis; — nustatyti nuostatas dėl sankcijų, taikytinų už nacionalinių nuostatų, kuriomis į nacionalinę teisę perkeliama Direktyva 2011/16/ES (toliau – Direktyva), pažeidimus.
3.
Ši EDAPP nuomonė pateikiama atsižvelgiant į 2023 m. vasario 9 d. Europos Komisijos kreipimąsi dėl konsultacijos pagal ESDAR 42 straipsnio 1 dalį.
EDAPP palankiai vertina Pasiūlymo 40 konstatuojamojoje dalyje pateiktą nuorodą į šią konsultaciją.
EDAPP taip pat teigiamai vertina tai, kad su juo jau buvo neoficialiai konsultuojamasi pagal ESDAR 60 konstatuojamąją dalį.
4.
IŠVADOS
32.
Atsižvelgdamas į tai, kas išdėstyta pirmiau, EDAPP teikia šias rekomendacijas: (1) nurodyti, kad Pasiūlymu užtikrinamas visapusiškas Chartijos 8 straipsnyje nustatytos teisės į asmens duomenų apsaugą laikymasis, ir priminti, kad pagal Pasiūlymą vykdomam asmens duomenų tvarkymui taikomas BDAR ir ESDAR; (2) paaiškinti, kad kiekvienos valstybės narės kompetentinga institucija gali pakartotinai naudoti asmens duomenis tik tuo atveju, jei tai numatyta Sąjungos arba valstybės narės teisėje, kurioje nustatytas sąrašas tikslų, kuriais gali būti teisėtai leista toliau tvarkyti asmens duomenis ir kurie yra būtina ir proporcinga priemonė demokratinėje visuomenėje siekiant apsaugoti BDAR 23 straipsnio 1 dalyje nurodytus tikslus, ir pačiame Pasiūlyme pateikti (išsamų) tikslų, kuriais asmens duomenys gali būti toliau tvarkomi, sąrašą; (3) iš dalies pakeisti Pasiūlymo dėstomąją dalį – paaiškinti, kurios konkrečios Komisijos prievolės pagal Direktyvą garantuoja prieigą prie centriniame registre užregistruotos informacijos; (4) išbraukti 8ad straipsnio 10 dalies paskutinius du sakinius, numatytus Pasiūlymo 1 straipsnio 6 dalyje; (5) dėl Direktyvos 25 straipsnio 3 dalies, kuri būtų iš dalies pakeista Pasiūlymu, aiškiai nurodyti, kuriais atvejais duomenų tvarkymo procese dalyvaujantys subjektai laikomi duomenų valdytojais, veikiančiais atskirai, ir kokiais atvejais jie laikomi veikiančiais kartu; (6) numatyti maksimalų duomenų saugojimo laikotarpį ir nurodyti, kad informacijos, gautos keičiantis informacija, įrašai turi būti ištrinti pasibaigus maksimaliam duomenų saugojimo laikotarpiui arba anksčiau, jei jie nebereikalingi.
2023 m. balandžio 3 d., Briuselis
Wojciech Rafał WIEWIÓROWSKI
(3) COM(2022) 707 final.
(4) COM(2022) 707 final, 1 p.